14/01/2014 | Administración LocalMunicipal
Arteixo
Secretaría Xeral
Modificación resolución da Alcaldía nº 441/2012 sobre delegación de competencias da Alcaldía na xunta de goberno local

REFª.: MEAM/PILAR/2014 RESOLUCIÓN Nº 3/2014 “Con data de dezaseis de marzo de dous mil doce, polo Sr. Alcalde-presidente ditouse RESOLUCIÓN Nº 441/2012 sobre delegación de competencias da Alcaldía na Xunta de Goberno Local. Visto que o pasado mércores día un de xaneiro de 2014 entrou en vigor o Orzamento Municipal para o exercicio 2014 e as bases de execución do presuposto que foron modificadas e para evitar contradiccións entre o reflexado na resolución da Alcaldía e nas bases de execución do orzamento procede levar a cabo a modificación da Resolución 441/2012 resoecti ao réxime actual de delegación de competencias de Alcaldía na Xunta de Goberno CONSIDERANDO que de conformidade co disposto polos artigos 20.1. b) e 23 da citada Lei, en concordancia coas previsións da lexislación autonómica de réxime local contidas no art.65 da lei 5/97, do 22 de xullo, de Réxime local de Galicia e 41.3, 43.2 e 52 do Regulamento de Organización, funcionamento e réxime xurídico das entidades locais aprobado por Real decreto 2568/86, do 28 de novembro, neste municipio é obrigatoria a constitución da Xunta de Goberno Local por ter unha poboación de dereito superior a 5.000 habitantes. No uso das atribucións que me confire a citada lexislación PRIMEIRO.- Modificar parcialmente a Resolución da Alcaldía nº 441/2012 sobre delegación de competencias da Alcaldía na Xunta de Goberno local. SEGUNDO.- Aprobar a modificación dos seguintes subapartados do apartado SEGUNDO da devandita resolución respecto da delegación da Alcaldía na Xunta de Goberno en canto as competencias seguintes: 2. O desenvolvemento da xestión económica de acordo co orzamento aprobado, aprobar os expedientes de modificación de créditos que sexan competencia da Alcaldía, autorizar e dispoñer gastos que tendo unha contía IGUAL OU SUPERIOR a 6.000,00 € (SEN IVE) con carácter xeral, ou IGUAL OU SUPERIOR A 18.000,00 € (SEN IVE) RELATIVAS AO SERVIZO DE ABASTECEMENTO DE AUGA E REDE DE SUMIDOIROS que sexan competencia da Alcaldía, o recoñecemento de tódalas obrigas que correspondan ao desenvolvemento normal do orzamento, agás as derivadas de aprobación da nómina mensual e das operacións de crédito e Tesourería, incluindo os recoñecementos extraxudiciais de créditos, sempre que exista crédito orzamentario adecuado e suficiente.5. As competencias atribuidas como órgano de contratación á Alcaldía pola Disposición Adicional segunda do Texto refundido da lei de contratos do sector público, aprobado polo Real decreto legislativo 3/2011, do 14 de novembro, sempre que o importe do gasto SEXA IGUAL OU SUPERIOR a 6.000,00 € (SEN IVE) con carácter xeral, ou IGUAL OU SUPERIOR A 18.000,00 € (SEN IVE) RELATIVAS AO SERVIZO DE ABASTECEMENTO DE AUGA E REDE DE SUMIDOIROS. Quedan excepcionadas desta delegación os seguintes actos administrativos: aprobación dos Plans de Seguridade e Saúde relativos a investimentos municipais, a adxudicación dos contratos, así como a formalización do documento administrativo correspondente.8. As competencias atribuidas pola Disposición Adicional Segunda do Texto refundido da lei de contratos do sector público, aprobado polo Real decreto legislativo 3/2011, do 14 de novembro, á Alcaldía para a adxudicación da concesión sobre bens municipais, para a adquisición de bens inmobles e dereitos suxeitos á legislación patrimonial (sempre que o importe do gasto sexa inferior a 6.000 € SEN IVE), así como o alleamento do patrimonio. TERCEIRO: Aprobar a modificación do apartado CUARTO de dita resolucion quedando como a continuación se detalla: “CUARTO.- Delegar nos Tenentes de Alcalde e demais Concelleiros de área non pertencentes á Xunta de goberno a autorización e disposición de gastos ata UNHA CUANTÍA INFERIOR A 6.000 euros (SEN IVE) con carácter xeral ou ATA UNHA CUANTÍA INFERIOR A 18.000 EUROS (SEN IVE) para o caso de gastos propostos polo Concelleiro delegado de Obras e terceiro teniente de Alcalde relativos ao servizo de ABASTECEMENTO DE AUGA E REDE DE SUMIDOIROS, previa verificación da existencia de crédito axeitado e suficiente pola Intervención Municipal a través da proposta de gasto correspondente”. CUARTO.- Comunicar esta resolución a tódolos/as concelleiros/as afectados/as e ós diferentes departamentos municipais, para o seu coñecemento e efectos. QUINTO.- Publicar esta resolución no Boletín Oficial da Provincia, en cumprimento do disposto no artigo 44.2 do Real Decreto 2568/1986, do 28 de novembro, polo cal se aproba o Regulamento de Organización, funcionamento e réxime xurídico das entidades locais. SEXTO.- Dar conta ó Pleno desta resolución na sesión que se convoque para dar cumprimento ó previsto no artigo 38 do Regulamento de Organización, funcionamento e réxime xurídico das entidades locais”. En Arteixo, 3 de xaneiro 2014. O ALCALDE-PRESIDENTE Asdo.: CARLOS CALVELO MARTÍNEZ